作者：无名氏
词牌/韵律：贺新郎

paragraphs: 官职从他大。
官大时、烦恼偏多，不如到我。
我有数间临水屋，随分田园些个。
也薄有、新蔬时果。
浊酒三杯棋一局，对花前、时抱添丁坐。
间觅句，唱仍和。
年年生日人争贺。
谩相期、黄扉紫闼，玉堂青琐。
一日平章风月事，奉保永无期祸。
只如此、有何不可。
阁箸相疑真可笑，政事堂、日里如何□。
似恁地，待则麽。